เฟรเดริก บาซีย์

[thumb|200px|“ภาพเหมือนตนเอง” (ค.ศ. 1865–1866) สถาบันศิลปะแห่งชิคาโก, [สหรัฐอเมริกา]]
**ฌ็อง เฟรเดริก บาซีย์** (; 6 ธันวาคม ค.ศ. 1841 - 28 พฤศจิกายนน ค.ศ. 1870) เป็นจิตรกรสมัยอิมเพรสชันนิสม์ของประเทศฝรั่งเศสในคริสต์ศตวรรษที่ 19 มีความเชี่ยวชาญทางการเขียนภาพคน

## ชีวิต
เฟรเดริก บาซีย์เกิดที่เมืองมงเปอลีเย จังหวัดเอโร ในครอบครัวชนชั้นกลาง และเริ่มมีความสนใจในการเขียนภาพเมื่อได้เห็นงานเขียนของเออแฌน เดอลาครัว http://commons.wikimedia.org/wiki/Eug%C3%A8ne_Delacroix ครอบครัวของบาซีย์ยอมให้ศึกษาการเขียนภาพถ้าบาซีย์เข้าศึกษาทางการแพทย์ไปด้วย

บาซีย์เริ่มเรียนการแพทย์เมื่อปี ค.ศ. 1859 ย้ายไปปารีสเมื่อปี ค.ศ. 1862 เพื่อศึกษาต่อ ที่ปารีสบาซีย์พบกัลปีแยร์-โอกุสต์ เรอนัวร์ซึ่งทำให้เริ่มสนใจการเขียนภาพแบบอิมเพรสชันนิสม์และเริ่มเข้าศึกษากับห้องเขียนภาพของมาร์ก-ชาร์ล-กาเบรียล แกลร์ (Marc-Charles-Gabriel Gleyre) หลังจากไม่ประสพความสำเร็จในการเรียนแพทย์เมื่อปี ค.ศ. 1864 บาซีย์ก็หันมาเรียนการเขียนภาพอย่างเต็มที่ เพื่อนสนิทของบาซีย์ก็ได้แก่ โกลด มอแน, อัลเฟรด ซิสลีย์ และเอดัวร์ มาแน บาซีย์มาจากครอบครัวที่มีฐานะดีพอที่จะแบ่งห้องวาดภาพและอุปกรณ์การเขียนเพื่อช่วยเหลือให้เพื่อนศิลปินบางคนได้บ้าง

เมื่อมีอายุได้เพียง 23 ปี บาซีย์ก็วาดภาพที่มีชื่อเสียงหลายภาพรวมทั้ง “ชุดสีชมพู” (La Robe rose) และภาพ “รวมญาติ” (Réunion de Famille) ที่เป็นภาพที่รู้จักกันที่สุดในปี ค.ศ. 1867–1868

บาซีย์สมัครเป็นทหารในกอง Zouave เมื่อเดือนสิงหาคมปี  ค.ศ. 1870 หนึ่งเดือนหลังจากสงครามฝรั่งเศส-ปรัสเซีย (Franco-Prussian War) เริ่ม บาซีย์เสียชีวิตในหน้าที่ในปีเดียวกันที่โบน-ลา-โรแลนด์เมื่ออายุได้เพียง 29 ปี

## งานสำคัญ
* “ชุดสีชมพู” (La Robe rose), ค.ศ. 1864 -  147 x 110 เซนติเมตร, พิพิธภัณฑ์ออร์แซ, ปารีส, ประเทศฝรั่งเศส

* “Atelier de la rue Furstenberg” - 80 x 65 เซนติเมตร พิพิธภัณฑ์ฟาเบร, มงเปอลีเย, ประเทศฝรั่งเศส
* “Aigues-Mortes”, - 46 x 55 เซนติเมตร, พิพิธภัณฑ์ฟาเบร, มงเปอลีเย, ประเทศฝรั่งเศส
* “ภาพเหมือนตนเอง”, ค.ศ. 1865 - 109x72 เซนติเมตร, สถาบันศิลปะแห่งชิคาโก, สหรัฐอเมริกา
* “รวมญาติ” (Réunion de Famille), ค.ศ. 1867 -  152 x 230 เซนติเมตร, พิพิธภัณฑ์ออร์แซ, ปารีส, ประเทศฝรั่งเศส
* “Le Pécheur à l'épervier”, ค.ศ. 1868 -  134 x 83 เซนติเมตร, ซูริก, ประเทศสวิตเซอร์แลนด์
* “ทิวทัศน์หมู่บ้าน” (Vue de village), ค.ศ. 1868 -   130 x 89 เซนติเมตร, พิพิธภัณฑ์ฟาเบร, มงเปอลีเย 
* “Scène d'été”, ค.ศ. 1869]] - 158 x 158 เซนติเมตร, มหาวิทยาลัยฮาร์วาร์ด, เคมบริดจ์, สหรัฐอเมริกา
* “อาบน้ำ” (La Toilette), ค.ศ. 1870 -  132 x 127 เซนติเมตร, พิพิธภัณฑ์ฟาเบร, มงเปอลีเย 
* “L'Atelier de la rue Condamine”, ค.ศ. 1870 -  98 x 128.5 เซนติเมตร, พิพิธภัณฑ์ออร์แซ, ปารีส
* “Paysage au bord du Lez”, ค.ศ. 1870 -  137.8 x 202.5 เซนติเมตร, สถาบันศิลปะมินนิแอโพลิส, สหรัฐอเมริกา 

## ดูเพิ่ม
* ศิลปะอิมเพรสชันนิสม์
* ภาพเหมือน

## แหล่งข้อมูลอื่น

* ประวัติเฟรเดริก บาซีย์ (WetCanvas bio) 
* แกลเลอรีของเฟรเดริก บาซีย์ที่ MuseumSyndicate 

## สมุดภาพ

ภาพ:Atelier Bazille.jpg|ห้องเขียนภาพของบาซีย์ 9 ถนนคองดามีน, ค.ศ. 1870
ภาพ:Bazille Le Petit Jardinier.jpg|“คนทำสวนน้อย” (Le Petit Jardinier), ราว ค.ศ. 1866-1867 พิพิธภัณฑ์วิจิตรศิลป์, ยูส์ตัน, สหรัฐอเมริกา
ภาพ:Frederic Bazille Paysage au bord du Lez.jpg|“Paysage au bord du Lez” ค.ศ. 1870, สถาบันศิลปะมินนิแอโพลิส
ภาพ:Frédéric Bazille - Renoir.jpg|ภาพเหมือนปีแยร์-อโอกุสต์ เรอนัวร์, ค.ศ. 1867
ภาพ:Bazille, Frédéric ~ Summer Scene, 1869, Oil on canvas Fogg Art Museum, Cambridge, Massachusetts.jpg|“ฤดูร้อน” (Summer Scene), ค.ศ. 1869, พิพิธภัณฑ์วิจิตรศิลป์ฟอก, เคมบริดจ์, สหรัฐอเมริกา
ภาพ:Frédéric Bazille 003.jpg|“ชุดสีชมพู”, ค.ศ. 1864, พิพิธภัณฑ์ออร์แซ, ปารีส
ภาพ:Bazille, Frédéric ~ La Toilette, 1869-70, Oil on canvas Musee Fabre, Montpelier.jpg|“อาบน้ำ”, ค.ศ. 1870, พิพิธภัณฑ์ฟาเบร, มงเปอลีเย
ภาพ:Bazille Studio in the rue de Furstenberg.jpg|ห้องเขียนภาพที่ถนนเฟิร์สเต็นแบร์ก
ภาพ:Frédéric Bazille 002.jpg|“ทิวทัศน์หมู่บ้าน”
ภาพ:Frédéric Bazille 001.jpg|“รวมญาติ”, ค.ศ. 1867, พิพิธภัณฑ์ดอร์แซ, ปารีส


หมวดหมู่:บุคคลที่เกิดในปี พ.ศ. 2384
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรลัทธิประทับใจ
หมวดหมู่:บุคคลจากมงเปอลีเย